แบงก์โน้ตส์
ธีระชัย ภูวนาถนรานุบาล รมว.คลัง เพิ่งได้ฉายาพระยาเหยียบน้ำไปหยกๆ หลังได้รับบัญชาจากนายกฯ
12 ต.ค. 2554

เรือนแพ
ธีระชัย ภูวนาถนรานุบาล รมว.คลัง เพิ่งได้ฉายาพระยาเหยียบน้ำไปหยกๆ หลังได้รับบัญชาจากนายกฯ ให้เป็นคนดูแลพื้นที่ จ.ลพบุรี คุณธีออกไอเดียกระฉูดให้ชาวบ้านปลูกบ้านใต้ถุนสูงหนีน้ำ 




โดยหารู้ไม่ว่า บ้านที่ขุนคลังเห็นแต่ยอดหลังคาจมน้ำอยู่นั้น ยกใต้ถุนสูงกว่าตัวคนยืนเหยียดมือ ยังเอาไม่อยู่
ล่าสุด คุณธีก็ยังมีไอเดียสู้น้ำท่วมที่แปลกแหวกแนวไม่เหมือนใครอีกแล่ว
คุณธี บอก ว่า การแก้ปัญหาน้ำท่วมจะต้องมองภาพในระยะยาว 35 ปีข้างหน้าว่าจะทำอย่างไร นำเครื่องมืออะไรมาแก้ปัญหา
แนวทางหนึ่งที่คุณธีมองไว้ คือ ยกระดับถนนให้สูงขึ้น เพื่อให้สามารถนำความช่วยเหลือไปถึงประชาชนได้ทันท่วงที
คุณธียังเสนอให้ทำแพให้เหมือนกับแพเมืองกาญจน์ โดยใช้ถังน้ำมันและปาร์ติเกิลบอร์ด เพื่อให้ได้อาศัยช่วงน้ำท่วม
หน่วยงานไหนจะสนับสนุนงบในการจัดทำก็สามารถติดโฆษณาป้ายชื่อไว้ที่แพปาร์ติเกิลบอร์ดได้
ได้ยินไอเดียแบบนี้แล้วใจหายวาบกลัวน้ำท่วมหนักมีทุกปีแม่นมั่น ท่านเลยมีไอเดียทำแพลอยเท้งเต้งในน้ำไปทุกปี
เรือนแพ สุขจริงอิงกระแสธารา...